PATVIRTINTA

Klaipėdos rajono turizmo informacijos centro patalpų nuomos konkurso komisijos

2024 m. rugsėjo 13 d. posėdyje

**GARGŽDŲ AUTOBUSŲ STOTIES PATALPOS, ESANČIOS ADRESU TURGAUS G.32, GARGŽDUOSE, VIEŠO NUOMOS**

**KONKURSO SĄLYGOS**

**I. BENDROSIOS NUOSTATOS**

1. Klaipėdos rajono turizmo informacijos centras ( buveinės adresas: Kvietinių g. 5-2, Gargždai, Klaipėdos r. įstaigos kodas 163715766) numato išnuomoti Gargždų autobusų stotyje patalpą, esančią Turgaus g. 32, Gargžduose, viešojo nuomos konkurso būdu.
2. Viešojo nuomos konkurso sąlygos (toliau – konkurso sąlygos) nustato negyvenamųjų patalpų viešojo nuomos konkurso (toliau – nuomos konkursas) vykdymo tvarką ir sąlygas, esmines nuomos sutarties sąlygas.
3. Konkursas vykdomas vadovaujantis Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašu, patvirtintu Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto nuomos“, kitais teisės aktais ir šiomis konkurso sąlygomis.
4. Patalpų nuomos konkursą vykdo Klaipėdos rajono turizmo informacijos centro direktorės 2024-09-10 įsakymu Nr. V-28 „Dėl Klaipėdos rajono turizmo informacijos centro viešo patalpų nuomos konkurso komisijos sudarymo“ sudaryta nuomos konkurso komisija (toliau – Komisija).
5. Patalpų nuomos konkursas skelbiamas viešai Klaipėdos rajono laikraštyje „Banga“ bei Klaipėdos rajono turizmo informacijos centro interneto svetainėje <https://www.klaipedosrajonas.lt/> ,

https://www, klaipedaassutavim.lt/, https://mano-gargzdai.lt/

**II.VIEŠOJO NUOMOS KONKURSO OBJEKTAS**

1. Klaipėdos rajono turizmo informacijos centras išnuomoja viešo konkurso būdu Gargždų autobusų stoties patalpą, esančią adresu: Turgaus g. 32, Gargžduose, pažymėtas nekilnojamojo turto kadastro duomenų byloje Nr. 4400-5639-4353 , plane žymima 1-7, plotas – 9,58 kv. m.
2. Patalpos, nurodytos konkurso sąlygų 6 punkte, išnuomojamos administracinei – komercinei veiklai vykdyti. Nuomininkas patalpas privalo naudoti tik pagal nurodytą paskirtį, laikantis šios paskirties patalpoms keliamų priežiūros, priešgaisrinės saugos ir sanitarinių reikalavimų.
3. Pradinė patalpų nuomos kaina – 250,00 Eur. per mėnesį. Nuomotojas yra ne PVM mokėtojas.
4. Patalpos išnuomojamos dešimt metų laikotarpiui. Galimi ir trumpesni laikotarpiai. Pasibaigus nuomos terminui, su nuomininku, visiškai įvykdžiusiu pagal nuomos sutartį prisiimtus įsipareigojimus, nuomos sutartis gali būti atnaujinta neviršijant bendro 10 metų nuomos termino.
5. Išnuomojamo turto apžiūra vyks 2024 m nuo rugsėjo 16 d. iki rugsėjo 23 d. nuo 9 val. iki 15 val. Už turto apžiūrą atsakinga Klaipėdos rajono turizmo informacijos centro administratorė Vida Kundrotienė, tel. +370 614 36241 .

**III. PASIŪLYMŲ RENGIMAS, PATEIKIMAS IR REGISTRAVIMAS**

1. Konkurso dalyviai pasiūlymus turi pateikti iki 2024 m. rugsėjo 30 d. 15 val. adresu Kvietinių g. 5-2, Gargždai, Klaipėdos r.
2. Už konkurso dalyvių registraciją atsakinga Klaipėdos rajono turizmo informacijos centro administratorė Vida Kundrotienė tel. +370 614 36241,el. p. . [administratore@klaipedosrajonas.lt](mailto:administratore@klaipedosrajonas.lt) .
3. Pasiūlymai rengiami lietuvių kalba.
4. Pasiūlymas turi būti pateiktas užklijuotame voke, ant kurio turi būti užrašyta:

14.1. konkurso dalyvio pavadinimas ir adresas; nuoroda „Gargždų autobusų stoties patalpa, esančiu adresu Turgaus g. 32, Gargžduose, pažymėtas nekilnojamojo turto kadastro duomenų byloje Nr. 4400-5639-4353 , plane žymima 1-7, plotas – 9,58 kv. m. nuomos konkursui“.

14.2. užrašas „Neatplėšti iki 2024 m. rugsėjo 30 d. 10 val. 00 min.“.

15. Voke pateikiama:

15.1. paraiška, kurioje nurodomas konkurso dalyvio vardas, pavardė, asmens kodas, gyvenamosios vietos adresas (fiziniams asmenims), juridinio asmens teisinė forma, pavadinimas, kodas, adresas (buveinės adresas), kontaktinio asmens telefono numeris ir el. pašto adresas (1 priedas);

15.2. steigimo dokumentų ar kitų steigimo faktą patvirtinančių dokumentų kopijos (juridiniams asmenims);

15.3. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

15.4. pasiūlymas, kuriame nurodytas siūlomas konkretus nuompinigių dydis per mėnesį;

15.5. paaiškinimas, kokiam tikslui konkurso dalyvis naudos nuomojamą turtą.

1. Paraiška turi būti pasirašyta juridinio asmens vadovo ar jo įgalioto atstovo. Jeigu pateikti

dokumentai pasirašyti ne juridinio asmens vadovo, pridedamas įgaliojimas. Fizinis asmuo pasiūlymą pasirašo asmeniškai.

1. Komisijos narys:

17.1. registruoja Konkurso dalyvių vokus: ant gauto voko nurodo Konkurso dalyvio registracijos eilės numerį, voko gavimo datą ir laiką (minučių tikslumu);

17.2. Įregistruotas konkurso dalyvis iki skelbime nurodyto dokumentų registravimo termino pabaigos turi teisę atšaukti pateiktą paraišką ir pateikti naują paraišką ir kitus nurodytus dokumentus. Tokiu atveju konkurso dalyvių registracijos pažymoje įrašoma, kad ankstesnė paraiška atšaukta ir, jeigu pateiktas naujas vokas, nurodoma naujo voko pateikimo data ir laikas. Konkurso dalyviui, pateikusiam voką su naujais dokumentais, suteikiamas naujas registracijos numeris. Draudžiama pateikti naują paraišką, neatšaukus ankstesniosios. Konkurso dalyviui, atšaukusiam pateiktą paraišką, jo pateikti dokumentai grąžinami įvykus konkursui arba, jeigu dalyvauti konkurse neįsiregistruoja nė vienas kitas asmuo, pasibaigus dokumentų registravimo terminui.

**IV. VOKŲ SU KONKURSO DALYVIŲ PARAIŠKOMIS ATPLĖŠIMAS, PARAIŠKŲ**

**NAGRINĖJIMAS IR VERTINIMAS**

1. Vokai su Konkurso dalyvių paraiškomis bus atplėšiami Komisijos posėdyje, kuris įvyks 2024 m. rugsėjo 30 d. 11 val. 00 min., adresu Kvietinių g. 5-2, Gargždai, Klaipėdos r. Dalyvauti Konkurse turi teisę įregistruoti Konkurso dalyviai ar jų įgalioti atstovai, turintys konkurso dalyvio registracijos pažymėjimą ir pateikę asmens tapatybę patvirtinantį dokumentą.
2. Komisijos pirmininkas leidžia atvykusiems Konkurso dalyviams arba jų atstovams įsitikinti, kad vokai su paraiškomis yra nepažeisti. Tik tada jis atplėšia vokus, nepažeisdamas voko užklijavimo juostos.
3. Komisija nagrinėja gautus pasiūlymus ir tikrina, ar:

20.1. paraiškose nurodyta visa reikiama informacija;

20.2. pateikti visi konkurso sąlygose nurodyti dokumentai.

1. Reikalavimų neatitinkantys pasiūlymai atmetami.
2. Komisija skelbia konkurso dalyvių, kurie atitinka visus reikalavimus, pasiūlytą nuompinigių dydį.
3. Konkursą laimi dalyvis, paraiškoje nurodęs didžiausią turto nuompinigių sumą. Jeigu tokią pat sumą (didžiausią) pasiūlo keli dalyviai, laimėtoju pripažįstamas dalyvis, anksčiau įregistruotas vokų registracijos lape.
4. Patalpų nuomos konkurso rezultatai įforminami protokolu, kurį pasirašo Komisijos pirmininkas ir Komisijos nariai. Prie protokolo pridedama Konkurso skelbimo spaudoje iškarpa, nurodoma data ir leidinio pavadinimas. Kiekvienas konkurso dalyvis arba jo atstovas turi teisę nuo protokolo pasirašymo dienos susipažinti su protokolu.
5. Kai konkursą laimi didžiausią patalpų nuomos nuompinigių dydį pasiūlęs, bet į Komisijos posėdį neatvykęs konkurso dalyvis, jam ne vėliau kaip per 3 darbo dienas nuo Komisijos protokolo pasirašymo Komisija registruotu laišku išsiunčia pranešimą, kuriame nurodomi tikslūs nuomos sutarties pasirašymo data ir laikas, taip pat nurodoma galimybė konkurso laimėtojui suderinti kitą nuomos sutarties pasirašymo datą. Konkurso dalyviai, neatvykę į Komisijos posėdį, apie konkurso rezultatus informuojami raštu (jiems išsiunčiami pranešimai) per 3 darbo dienas nuo Komisijos protokolo pasirašymo.
6. Konkurso laimėtojas, negalintis atvykti nurodytu laiku pasirašyti nuomos sutarties, turi ne vėliau kaip per 5 darbo dienas nuo pranešimo gavimo apie tai informuoti komisiją ir suderinti kitą nuomos sutarties pasirašymo datą. Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas. Tokiu atveju komisijos sprendimu konkurso laimėtoju pripažįstamas kitas pagal eilę konkurso sąlygas atitinkančius dokumentus pateikęs konkurso dalyvis, pasiūlęs didžiausią valstybės turto nuompinigių dydį.
7. Jeigu dalyvauti konkurse užsiregistruoja tik vienas konkurso dalyvis, jo pateikti dokumentai atitinka konkurso sąlygų reikalavimus ir jis pasiūlo valstybės turto nuompinigių dydį, ne mažesnį už nustatytą pradinį nuompinigių dydį, konkurso dalyvis pripažįstamas konkurso laimėtoju.
8. Jeigu dalyvauti patalpų nuomos konkurse neužsiregistruoja nė vienas dalyvis arba visi konkurso dalyviai pasiūlo nuompinigių dydį, mažesnį už nustatytą pradinį nuompinigių dydį, ir (ar) pateikiami ne visi konkurso sąlygose nurodyti dokumentai, konkursas skelbiamas neįvykusiu.
9. Paskelbti patalpų nuomos nuompinigių dydžiai, juos pasiūlę konkurso dalyviai, konkurso rezultatai įrašomi Komisijos protokole, kurį ne vėliau kaip kitą dieną po Komisijos posėdžio pasirašo Komisijos pirmininkas ir Komisijos nariai. Konkurso dalyviai ar jų įgalioti atstovai turi teisę susipažinti su Komisijos protokolu.

**V. KONKURSO PROCEDŪRŲ NUTRAUKIMAS**

1. Patalpų valdytojas bet kuriuo metu iki nuomos sutarties sudarymo turi teisę nutraukti konkurso procedūras, jeigu:

30.1. atsiranda aplinkybių, kurių nebuvo galima numatyti iki paskelbiant konkursą;

30.2. paskelbus konkursą paaiškėja, kad patalpų nuoma negalima.

1. Konkurso dalyviai apie sprendimą nutraukti konkurso procedūras informuojami raštu (jiems išsiunčiami pranešimai), ir pradinis įnašas jiems grąžinamas per 5 darbo dienas nuo sprendimo nutraukti konkursą priėmimo.

**VI. KITOS SĄLYGOS**

1. Nuomotojas patalpų nuomos sutartį pasirašo su patalpos nuomos konkurso laimėtoju arba jo įgaliotu atstovu – ne anksčiau kaip per 5 darbo dienas ir ne vėliau kaip per 10 darbo dienų nuo Komisijos protokolo pasirašymo, išskyrus tuos atvejus, kai konkurso laimėtojui informavus, kad jis negali nurodytu laiku atvykti pasirašyti nuomos sutarties, suderinama kita nuomos sutarties pasirašymo data.
2. Nuomininkas neturi teisės subnuomoti turto (ar jo dalies) ar suteikti tretiesiems asmenims kokių nors kitų teisių naudotis turtu (ar jo dalimi).
3. Nuomininkas neturi teisės:

34.1. įkeisti nuomos teisės, perduoti jos kaip turtinio įnašo ar kitaip jos suvaržyti;

34.2. be patalpos valdytojo rašytinio sutikimo atlikti statinio kapitalinio remonto ar rekonstravimo darbų;

34.3. išpirkti nuomojamą patalpą.

1. Nuomininkui, pagerinusiam patalpą, turėtos išlaidos neatlyginamos.
2. Išorinių reklaminių ir informacinių užrašų išdėstymą nuomininkas raštu privalo suderinti su nuomotoju.
3. Nuomininkas, sutartyje nustatytu laiku nesumokėjęs nuompinigių, moka už kiekvieną pradelstą dieną įstatymų nustatytus delspinigius.
4. Ginčai, kilę dėl patalpos nuomos organizavimo ar jo rezultatų, nuomos sutarties vykdymo, sprendžiami įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_